আসছে নতুন পুজোর গান ‘দুগ্গা মা এসেছে’

কলকাতা: এবার পরিচালকের আসনে অভিনেতা যীশু সেনগুপ্ত (Jishu Sengupta)। এবার দুর্গাপুজোয় আসতে চলেছে সৌরভ এবং যীশুর প্রযোজনা সংস্থার প্রথম কাজ। দুর্গাপুজোর মাত্র এক মাস বাকি, তার আগেই পুজোর গান নিয়ে আসছে যীশু সেনগুপ্ত ও সৌরভ দাসের (Saurav Das) প্রযোজনা।

হাতে মাত্র আর কয়েকদিন আর তারপরই বাঙালির শ্রেষ্ঠ উৎসব দুর্গাপুজো। আর দুর্গাপুজো মানেই নতুন পুজোর গান। প্রত্যেক বছরই দুর্গাপুজোর সময় কোনো না কোনো পুজোর গান মুক্তি পায়। এবারও তার অন্যথা হল না। আসছে নতুন পুজোর গান ‘দুগ্গা মা এসেছে’ (Dugga Ma Esechhe)। ইন্দ্রদীপ দাসগুপ্তের সুরে অন্তরা মিত্রর কন্ঠে শোনা যাবে এই গান। গানটির কথা লিখেছেন প্রসূন। এই গানে প্রধান মুখ হিসাবে রয়েছেন অভিনেত্রী দর্শনা বনিক। দর্শনার সঙ্গে দেখা টলি পাড়ায় পরিচিতি দুই মুখ ইন্দ্রশিস রায় এবং রাহুল মজুমদারকে। ইতিমধ্যে গানের শ্যুটিং শেষ, প্রকাশ্যে এসেছে অভিনেত্রী দর্শনা বনিকের ফার্স্ট লুক। ফার্স্ট লুকে অভিনেত্রী দর্শনা বনিককে দেখা গিয়েছে লাল শাড়িতে পুজোর লুকে।

আরও পড়ুন: মিঠুনের সঙ্গে জমজমাট নাচ দেবশ্রীর

অভিনেতা-পরিচালক যীশু সেনগুপ্ত এক সাক্ষাৎকারে বলেন, “পুজো আমাদের কাছে রিইউনিয়নের মতো। গোটা পাড়াটাই যেন একটা পরিবারের মতো হয়ে ওঠে৷ বন্ধুত্ব, প্রেম, খুনসুটি সব রকমের আবেগ মিলেমিশে যায় উৎসব কে কেন্দ্র করে। এই গানের মাধ্যেমে সে রকম একটা গল্প বলতে চেয়েছি।” অভিনেতা প্রযোজক সৌরভ দাস এই বিষয়ে বলেন, “আমাদের প্রোডাকশন হাউস থেকে ভালো সিনেমা, ভালো গান, ভালো ওয়েবসিরিজ বানানো হবে দর্শকের পছন্দের কথা মাথায় রেখে। শুধু সিনেমা নয়, বিনোদনের এর সমস্ত ধরনের রসদ আমরা জোগান দেওয়ার চেষ্টা করব।

View this post on Instagram

A post shared by Saurav Das (@i_sauravdas)

অন্য খবর দেখুন